CELEX: 32013D0499
Language: bg
Date: 2013-10-10 00:00:00
Title: 2013/499/ЕС: Решение на Комисията от 10 октомври 2013 година относно мярка, предприета от Германия съгласно член 11 от Директива 2006/42/ЕО на Европейския парламент и на Съвета, с която се забранява пускането на пазара на мини-ATV от типа HB-ATV49Q-Electric, произведени от Huabao Electric Appliance Co. Ltd. (нотифицирано под номер C(2013) 6552)  текст от значение за ЕИП

12.10.2013   
            
            
               BG
            
            
               Официален вестник на Европейския съюз
            
            
               L 272/55
            
         РЕШЕНИЕ НА КОМИСИЯТА
   от 10 октомври 2013 година
   относно мярка, предприета от Германия съгласно член 11 от Директива 2006/42/ЕО на Европейския парламент и на Съвета, с която се забранява пускането на пазара на мини-ATV от типа HB-ATV49Q-Electric, произведени от Huabao Electric Appliance Co. Ltd.
   (нотифицирано под номер C(2013) 6552)
   (текст от значение за ЕИП)
   (2013/499/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 година относно машините и за изменение на Директива 95/16/ЕО (1), и по-специално член 11 от нея,
   като има предвид, че:
   
               (1)
            
            
               В съответствие с член 11, параграф 2 от Директива 2006/42/ЕО, германските органи уведомиха Комисията и останалите държави членки за мярка, с която се забранява пускането на пазара на електрически мини-ATV (малки превозни средства с висока проходимост) от типа HB-ATV49Q-Electric, произведени от Huabao Electric Appliance Co. Ltd., с адрес Zhiying Street, Guashan Industry Area, Yongkang, Zhejiang, Китай, внасяни в ЕС от QBB Funsporthandel, с адрес Hofstraβе 21, 56841 Traben-Trarbach, Германия.
            
         
               (2)
            
            
               Причината за предприемането на мярката, посочена от германските органи, е несъвместимостта на посоченото мини-ATV със следните съществени изисквания в областта на опазването на здравето и безопасността, определени в приложение I към Директива 2006/42/ЕО:
               
                           —
                        
                        
                           1.3.2 – Опасност от счупване при използване
                           Шасито на посоченото ATV подлежи на риск от счупване по време на използване поради ниското качество на заварките.
                        
                     
                           —
                        
                        
                           1.3.7 – Опасност, предизвиквана от движещи се части
                           Възможен е контакт с ремъчната предавка и липсват предпазни устройства.
                        
                     
                           —
                        
                        
                           1.7.3 – Маркировка на машините
                           Маркировката не включва пълното име и адреса на производителя.
                        
                     
                           —
                        
                        
                           1.7.4 – Инструкция за експлоатация
                           Към посоченото мини-ATV не е приложена инструкция за експлоатация на немски език.
                        
                     
         
               (3)
            
            
               Германските органи отбелязват също, че независимо от наличието на маркировката CE върху продукта, той не е придружен от декларация за съответствие с изискванията на ЕО, съставена и подписана от производителя или от негов упълномощен представител, както се изисква по член 5, параграф 1, буква д) от Директива 2006/42/ЕО.
            
         
               (4)
            
            
               Уведомлението е придружено от доклад за инспекция, извършена от Landesamt für Umwelt, Wasserwirtschaft und Gewerbeaufsicht Rheinland-Pfalz.
            
         
               (5)
            
            
               В съответствие с процедурата, определена в член 11, параграф 3 от Директива 2006/42/ЕО, Комисията изпрати писма до производителя и вносителя и ги покани да коментират мярката, предприета от германските органи. Отговор не беше получен.
            
         
               (6)
            
            
               Проучването на предоставените от германските органи данни потвърждава, че електрическите мини-ATV от тип HB-ATV49Q-Electric, произведени от Huabao Electric Appliance Co. Ltd., не съответстват на съществените изисквания за опазване на здравето и за безопасност, формулирани в Директива 2006/42/ЕО, както и че това несъответствие поражда рискове за нараняване на ползвателите,
            
         ПРИЕ НАСТОЯЩОТО РЕШЕНИЕ:
   Член 1
   Мярката, предприета от германските органи, с която се забранява пускането на пазара на електрически мини-ATV от типа HB-ATV49Q-Electric, произведени от Huabao Electric Appliance Co. Ltd., е основателна.
   Член 2
   Адресати на настоящото решение са държавите членки.
   
      Съставено в Брюксел на 10 октомври 2013 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 157, 9.6.2006 г., стр. 24.